Die mees onromantiese provinsie in SA is... | Netwerk24
Deur Jackie Kruger 17 Februarie 2020 06:03
Die Wes-Kaap blyk die mees onromantiese provinsie in die land te wees met sy inwoners wat min of geen belangstelling in Valentynsdag getoon het nie.
Dit is volgens 'n peiling van Picodi, 'n aanlynhandel-platform, wat toon dat Noordwes Suid-Afrika se mees romantiese provinsie is. KwaZulu-Natal en Limpopo is kort op sy hakke in onderskeidelik die tweede en derde plek.
Die peiling is gedoen aan die hand van soektogte wat woorde soos "Valentynsdag", "liefdesverklaring", "blomme" en "liefde" insluit, wat 'n mens met die dag assosieer, sê Picodi op sy webtuiste.
Volgens Picodi neem die frekwensie van soektogte hiervoor voor Valentynsdag toe, maar is die belangstelling nie oral dieselfde nie.
Gemeet aan getalle op Google was die tipe navrae baie hoog in die drie vermelde provinsies, sê Picodi.
In die Wes-Kaap is die minste belangstelling getoon in Valentynsdag en dinge wat daarmee gepaardgaan. Die Noord-Kaap en Mpumalanga se inwoners is ook onromanties. Die provinsies beklee onderskeidelik die agste en sewende plekke.